L'urbanismo ye irregular de tot y componiu por una plaza y catorce casas ripartitas a traviés de dos carreras principals. En la plaza bi ha bancos ta escansar-se, una canasta que ye obchecto de chuego y l'antigo lavadero. Manimenos, el más important ye la ilesia cristiana que, asinas como indica el busto labrau en piedra situgau n'el portiello, ye adedicada a Sant Per. En ista talla pués uellar a imachen el sant con una gran clau, signo de la Ilesia catolica. En zagueras, el templo de planta quadrada ha goyau de bell proceso de rehabilitación. En istos, las dependencias d'el mosén han estau sacadas y reconvertitas en bell espacio social: una gran sala con barra, una cambra de vesita medica y una chicorrota cambra d'exposicions.